ชาวเบนซินเฮอีก! OR-BCP ลด 50 สต. E85 ลง 30 สต. มีผลพรุ่งนี้
OR-BCP ปรับราคา “เบนซิน-แก๊สโซฮอล์” ลงลิตรละ 50 สต. และ E85 ลง 30 สต. มีผลพรุ่งนี้ (15 ก.ค.65) ส่วน “ดีเซล” ทุกชนิดคงเดิม
OR-BCP ปรับราคา “เบนซิน-แก๊สโซฮอล์” ลงลิตรละ 50 สต. และ E85 ลง 30 สต. มีผลพรุ่งนี้ (15 ก.ค.65)
14 ก.ค. 2565

บริษัท ปตท.น้ำมันและการค้าปลีก จำกัด (มหาชน) หรือ OR และบริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาเบนซิน และแก๊สโซฮอล์ทุกชนิดลิตรละ 0.50 บาท ส่วน E85 ปรับลด 0.30 บาท ส่วนดีเซลทุกชนิดคงเดิม มีผลตั้งแต่วันพรุ่งนี้ (15 ก.ค.) เวลา 05.00 น.เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station ราคาลิตรละ 46.96 บาท, แก๊สโซฮอล์ 95 ลิตรละ 39.55 บาท, แก๊สโซฮอล์ 91 ลิตรละ 39.28 บาท, E20 ลิตรละ 38.44 บาท และ E85 ลิตรละ 34.14 บาท ส่วนน้ำมันดีเซล B7, B10 และ B20 ราคาลิตรละ 34.94 บาท ดีเซลพรีเมี่ยม B7 ลิตรละ 46.36 บาท
